Трэба таксама ведаць, што святар павінен мець паўнамоцтва кампетэнтнай касцельнай улады для адпушчэння грахоў (пар. Кодэкс Кананічнага Права, каноны 965 – 975). Без згаданага паўнамоцтва святар не можа спавядаць, хіба што пенітэнт знаходзіцца ў небяспецы смерці. У нашай краіне адсутнасць паўнамоцтва – хутчэй за ўсё рэдкасць, аднак можа здарыцца. У такой сітуацыі святар павінен пра гэта паведаміць верніку, які просіць пра споведзь. Здаецца, што і ў дадзеным выпадку вернікі не будуць крыўдзіцца.